The Seven Rules of Trust

«**Վստահության յոթ կանոնները**» (), գիրք, որի հեղինակն է Ջիմմի Ուելսը՝ Դեն Գարդների համահեղինակությամբ։ Հրատարակվել է 2025 թվականի հոկտեմբերի 28-ին՝ *Crown Currency* և *Bloomsbury* հրատարակչությունների կողմից։ Գրքում Վիքիպեդիայի համահիմնադիր Ուելսը ներկայացնում է իր տեսլականը, թե ինչպես կարելի է հաղթահարել հասարակության մեջ առկա բաժանումները՝ վստահության հիման վրա կառուցված յոթ կանոնների միջոցով, որոնք ծառայում են որպես գրքի ենթավերնագրեր։

## Նախապատմություն
Ջիմմի Ուելսը ամերիկացի և բրիտանացի ձեռնարկատեր է, ով 2001 թվականին համահիմնադրել է Վիքիպեդիա առցանց հանրագիտարանը։ Դեն Գարդները կանադացի գիտնական է․ 2008 թվականին գրել է «Risk: The Science and Politics of Fear» («Ռիսկ. Վախի գիտական ու քաղաքական ընկալումները») գիրքը, 2015 թվականին Ֆիլիպ Թետլոքի հետ համահեղինակել «Superforecasting» գիրքը։
[մինի|The Seven Rules of Trust գրքի շնորհանդեսը [Ցյուրիխի համալսարանում]]
## Նախադրյալ
*The Seven Rules of Trust* («Վստահության յոթ կանոնները») գիրքը Financial Times-ի լրագրող Էնդրյու Հիլը բնութագրել է որպես «մանիֆեստի նմանվող» ստեղծագործություն, որտեղ Ուելսը ներկայացնում է իր տեսլականը՝ թե ինչպես կարելի է Վիքիպեդիայի վրա հիմնված վստահության մոդելը կիրառել՝ հաղթահարելու Միացյալ Նահանգներում կամ աշխարհում առկա հասարակական բևեռացվածությունը։ Ուելսի համոզմամբ՝ հասարակության բաժանվածության լուծումը գտնվում է վստահության մեջ, և նա առաջարկում է այն կառուցելու յոթ կանոն․
# Make It Personal (Դարձրու՛ այն անձնական)
# Be Positive About People (Մարդկանց նկատմամբ դրական եղի՛ր)
# Create a Clear Purpose (Հստակ նպատակ սահմանի՛ր)
# Be Trusting (Վստահություն ներշնչի՛ր)
# Be Civil (Քաղաքավարի եղի՛ր)
# Be Independent (Անկախ եղի՛ր)
# Be Transparent (Անկեղծ եղի՛ր)

Այս կանոնները ծառայում են որպես ենթավերնագրեր գրքի առաջին յոթ գլուխների համար։

## Հրատարակում
Գիրքը հրատարակվել է 2025 թվականի հոկտեմբերի 28-ին՝ Crown Currency հրատարակչության կողմից ԱՄՆ-ում և Bloomsbury հրատարակչության կողմից՝ Բրիտանական Համագործակցության երկրներում (բացառությամբ Կանադայի)։ 2025 թվականի ապրիլին գրքի թարգմանական իրավունքները վաճառվել են ևս 15 այլ երկրներում։ Գրքի հրատարակությունից առաջ Ուեյլսը հարցազրույց էր տվել The New York Times-ին, որտեղ խոսել էր գրքի մասին, «մշակութային պատերազմի» թեմայի և դրա ազդեցության մասին Վիքիպեդիայի վրա, ինչպես նաև անդրադարձել էր նախագծի քննադատություններին։ Գրքի մասին նա նաև խոսել է իր հարցազրույցներում՝ The Guardian-ի, Radio New Zealand-ի, Big Think-ի, Alabama Public Radio-ի և *BBC Science Focus*-ի հետ։ Գրքի հրատարակության օրը նրա որոշ հատվածներ տպագրվել են որպես հոդվածներ The Times թերում, Թայմս, Թայմ, Fortune* ամսագրերում։

== Արձագանքներ ==
[[Պատկեր:Jimmy Wales on Trust, Wikipedia, and the lessons he's learned - Lightning Talk - Wikimania Day 3 - Nairobi.webm|thumb|Ուելսը գրքի մասին ներկայացրել է [[Վիքիմանիա]] 2025 միջոցառման ժամանակ]]
[[Financial Times]]-ը *The Seven Rules of Trust'' գիրքը ներառել է իր Բիզնես գրքեր․ ինչ կարդալ այս ամիս» ցանկում, թեև նշել է, որ գրքի վերջին բաժինը «մի փոքր արագացված» է թվում"։ Kirkus Reviews-ը նշել է, որ գրքում ներկայացված որոշ կանոններ արդեն հայտնի գաղափարներ են, բայց գիրքը դիտարժան է իր «համագործակցության և հարգալից բանավեճի օգտին թարմացնող ու ոգեշնչող ուղերձով»։ New Zealand Listener ամսագրից Էնդրյու Փոլ Վուդը գրքի հիմնական գաղափարը բնութագրել է որպես «առողջ բանականություն»՝ այն ամփոփելով «ոսկե կանոնի» մեջ՝ ուրիշների հանդեպ այնպիսի վերաբերմունք ունենալ, ինչպիսին կցանկանայիր, որ նրանք ունենան քո հանդեպ։

## Տես նաև
* Վիքիպեդիայի մատենագրություն

## Ծանոթագրություններ

## Նշումներ

Կատեգորիա:2025 գրքեր
Կատեգորիա:Բիզնես գրքեր
Կատեգորիա:Վավերագրություն